ლოტი N1

ტექნიკური დავალება

შესყიდვის ობიექტი: კარტრიჯების დამუხტვა/აღდგენის მომსახურება.

კარტრიჯების ჩამონათვალი იხილეთ დანართში N2 – „ლოტი N1 - კარტრიჯების მომსახურება“

**ძირითადი მოთხოვნები:**

* პრეტენდენტს უნდა შეეძლოს საკუთარი კარტრიჯების პარკით სრული მომსახურების უზრუნველყოფა;
* კარტრიჯების დამუხტვა უნდა განხორციელდეს მაღალი ხარისხის ტონერით;
* კარტრიჯების მოწოდება უნდა მოხდეს მოთხოვნიდან მომდევნო სამუშაო დღეს, გარდა სასწრაფო მოთხოვნის შემთხვევისა;
* სასწრაფო მოთხოვნის შემთხვევაში, დამუხტული კარტრიჯი დამკვეთს უნდა მიეწოდოს მოთხოვნიდან არაუგვიანეს 2 საათისა - სასწრაფო მოთხოვნა არ აღემატება დღეში მაქსიმუმ ერთ გამოძახებას;
* კარტრიჯები უნდა იყოს მარკირებული;
* თითოეული კარტრიჯი უნდა დაიტესტოს და ტესტ-ფურცელთან ერთად უნდა იყოს ჰერმეტულად შეფუთული, დაზიანებისაგან და ნესტისაგან დასაცავად (ასევე უნდა იყოს გასუფთავებული და არ იწვევდეს დამკვეთის საბეჭდი და ასლგადამღები ტექნიკის დასვრას ნარჩენი ტონერით.);
* წუნდებული კარტრიჯების რაოდენობა არ უნდა აღემატებოდეს საერთო რაოდენობის 2%-ს;
* წუნდებული კარტრიჯის ჩანაცვლება უნდა მოხდეს იმავე სამუშაო დღეს;
* დამუხტვის შემდეგ, კარტრიჯმა, მისი ექსპლუატაციის ნორმალურ პირობებში, ფურცელზე არ უნდა დატოვოს ზედმეტი წერტილები და ხაზები;
* ბეჭდვის ხარისხი უნდა იყოს მაღალი. ფურცელზე გარკვევით/მკვეთრად ნაბეჭდი ტექსტი/ცხრილები/ფოტოები და ა.შ. თანდაყოლილი ლაქების/ზოლების გარეშე;
* დამკვეთის მიერ ახალი პრინტერის მოდელის შეძენის შემთხვევაში, პრეტენდენტს სასურველია შეეძლოს კარტრიჯის დამუხტვა/აღდგენის მომსახურების გაწევა;
* განსაკუთრებული საჭიროების შემთხვევაში პრეტენდენტს უნდა შეეძლოს არასამუშაო დღეებში მომსახურების გაწევა;
* თუ დაზიანებული კარტრიჯის გამო მოხდა პრინტერის დაზიანება, ამ დაზიანებაზე პასუხისმგებლობას იღებს პრეტენდენტი (მომსახურე კომპანია) და ვალდებულია დაზიანებული ტექნიკა შეაკეთოს;
* პრეტენდენტის (მომსახურე კომპანიის) მიერ დამუხტულ/აღდგენილ კარტრიჯებზე გარანტია უნდა ვრცელდებოდეს კარტრიჯის სრულ დაცლამდე, რომ ბეჭდვის ხარისხი და ნაბეჭდი ფურცლების რაოდენობრივი მახასიათებლები შესაბამისობაში იყოს ორიგინალი კარტრიჯის მწარმოებლის შესაბამის მონაცემებთან. წინააღმდეგ შემთხვევაში, მომსახურე კომპანია საკუთარი ხარჯებით განახორციელებს კარტრიჯის დამუხტვა/აღდგენას;

**ფასთა წარმოება და მიწოდების პირობები**

* კარტრიჯის დამუხტვის/აღდგენის ფასის წარმოდგენისას პრეტენდენტებმა უნდა გაითვალისწინონ, რომ აღნიშნული ფასი უნდა მოიცავდეს, როგორც დაცლილი კარტრიჯის ფხვნილით შევსებას, ასევე საჭიროების შემთხვევაში დაზიანებული დეტალების გამოცვლას;
* წარმოდგენილი ფასები უნდა მოიცავდეს დღგ-ს;
* ***კარტრიჯების ადგილზე მიტანის სერვისის პირობები:***
* მიწოდება უნდა მოხდეს სათაო ოფისში და საჭიროების შემთხვევაში კომპანიის მიერ მიწოდებულ სხვა მისამართებზე თბილისის, გარდაბნის, მცხეთის და რუსთავის მასშტაბით;
* ფასების ცხრილში მითითებული ფასები უნდა მოიცავდეს ტრანსპორტირებას ყველა ზემოთ მითითებულ ლოკაციაზე (ფასები ლოკაციების მიხედვით არ უნდა განსხვავდებოდეს);

**განსაკუთრებული მოთხოვნები:**

* პრეტენდენტს უნდა ჰქონდეს მინიმუმ 3 წლიანი გამოცდილება ანალოგიურ სფეროში;
* პრეტედენტს სასურველია გააჩნდეს ვებ პორტალი, რისი მეშვეობითაც გადამოწმდება კარტრიჯების შეკვეთების ისტორია და სტატისტიკა;
* პრეტენდენტს უნდა გააჩნდეს სრულყოფილი მატერიელურ-ტენიკური ბაზა, რომელიც აღჭურვილი იქნება მაღალი ხარისხის მოწყობილობებით;
* პრეტენდენტს უნდა გააჩნდეს მოქმედი საწყობი;
* დამკვეთს უფლება აქვს ფიზიკურად შეამოწმოს პრეტედენტის ტექნიკური ბაზა.
* პრეტენდეტს უნდა ყავდეს კვალიფიციური ტექნიკოსები;
* პრედენდენტს უნდა შეეძლოს კომპანიისთვის პირადი მენეჯერის გამოყოფა;

**მომსახურების მოთხოვნისა და მიღების პირობები:**

* კარტრიჯების დატენვის მოთხოვნა გაიგზავნება დამკვეთის მიერ წინასწარ განსაზღვრული კონკრეტული მეილიდან დამკვეთი კომპანიის მითითებით;
* შეკვეთა უნდა დაფიქსირდეს პრეტენდენტის (მომსახურე კომპანიის) პორტალზე;
* უნდა მოხდეს შპს-ების მიხედვით შეკვეთების დიფერენცირება;
* ზედნადებები და ფაქტურები უნდა გამოიწეროს მოთხოვნაში დაფიქსირებულ კომპანიაზე;
* მიწოდება უნდა მოხდეს მოთხოვნაში დაფიქსირებულ მისამართზე;
* მიწოდებული კარტრიჯების კოდირება უნდა იყოს განსხვავებული დამკვეთი კომპანიების მიხედვით - უნდა მოხდეს დამკვეთი კომპანიის იდენტიფიცირება კოდის მეშვეობით.

**კონტროლის მექანიზმი**

* დამკვეთი უფლებას იტოვებს პრეტენდენტის (მომსახურე კომპანიის) მიერ მომსახურების გაწევის პროცესში დაბეჭდილი გვერდების რაოდენობა და მიღებული მომსახურება გააკონტროლოს მისთვის ხელმისაწვდომი საშუალებების გამოყენებით (ჩიპი, შესაბამისი პროგრამა, შემთხვევითი არჩევის პრინციპით შერჩეული კარტრიჯის ტესტირება და ა.შ)

*პრეტენდენტის ხელმოწერა \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ / /*